Andmekaitse Inspektsioon
Tatari 39
Tallinn 10134
Haridus- ja Noorteamet 


TAOTLUS ISIKUANDMETE TÖÖTLEMISEKS TEADUSUURINGUS


Juhindudes isikuandmete kaitse seaduse (IKS) paragrahvis 6 sätestatust palun kooskõlastada isikustamata ja pseudonümiseeritud isikuandmete töötlemine poliitikakujundamise eesmärgil läbiviidavas uuringus.

	Uuringu pealkiri
	Mis mõjutab noorte sattumist NEET-olukorda[footnoteRef:1]? [1:  NEET – Not involved in Education, Employment or Training: termin, mis viitab ühiskonnaelus mitteaktiivsetele noortele, kes ei ole hõivatud ei hariduses, tööturul ega osale ka koolitustel.] 




	Kas poliitika kujundamise uuring (IKS § 6 lg 5)
või
	JAH

	uuring hõlmab eriliigilisi isikuandmeid ja puudub valdkondlik eetikakomitee (IKS § 6 lg 4)
	JAH

	Palume eelmise kahe lahtri puhul valida üks vastavalt õiguslikule alusele, v.a olukorras, kui poliitika kujundamise uuringu puhul puudub valdkondlik eetikakomitee. Kui poliitika kujundamise uuringus töödeldakse eriliiki isikuandmeid, siis täita ka eetikakomitee otsuse lahter.

	Kas isikuandmete töötleja on määranud andmekaitsespetsialisti (sh tema nimi ja kontaktandmed)?
	Indrek Masing andmekaitsespetsialist indrek.masing@harno.ee 
626 8966

	Kas on olemas eetikakomitee [footnoteRef:2]? [2:  IKS § 6 lg 4 - kui uuringus töödeldakse eriliiki isikuandmeid, on vajalik ka eetikakomitee kooskõlastus. ] 

Kooskõlastuse olemasolul lisada see taotlusele. 
	EI

	Kas osa uuringust toimub andmesubjekti nõusoleku alusel?
Kui jah, siis palume taotlusele lisada nõusoleku vorm või selle kavand ning küsimustik või selle kavand.
	EI



	1. Vastutava töötleja üldandmed[footnoteRef:3] [3:  Vastutav töötleja on uuringu läbiviija (tellija). Juhul, kui vastutav töötleja kasutab uuringu läbiviimisel teisi isikuid ja asutusi, siis on need teised isikud ja asutused volitatud töötlejad.  ] 

	

	1.1. Vastutava töötleja nimi, registrikood, aadress ja kontaktandmed (sh kontaktisik)
analoogne registrikandega, kontaktisiku e-post, telefon
	Haridus- ja Noorteamet 
77001292 
A. H. Tammsaare tee 47
11316 Tallinn

Uuringu kontaktisik: Helen Vellau helen.vellau@harno.ee 

	1.2. Isikuandmete töötlemiskoha aadress (kui erineb registriandmetest)
maja, tänav, asula/linn, maakond, postiindeks
	-






	2. Volitatud töötleja üldandmed[footnoteRef:4] [4:  Volitatud töötlejate loetelu peab olema ammendav ehk kõik volitatud töötlejad peavad olema nimetatud. Kui taotluse esitaja on volitatud töötleja, peab taotlusele olema lisatud dokument, kust nähtub, et vastutav töötleja on volitatud töötlejale andnud volituse inspektsioonile taotluse esitamiseks.  ] 

	

	2.1. Volitatud töötleja nimi, registrikood, aadress ja kontaktandmed (sh kontaktisik)
Aadress analoogne registrikandega, kontaktisiku e-post ja telefoninumber
	Statistikaamet 70000332 
Tatari 51, Tallinn 
Ilona Reiljan 
Tel: 5331 1740 
ilona.reiljan@stat.ee 

	2.2. Isikuandmete töötlemiskoha aadress (kui erineb registriandmetest)
maja, tänav, asula/linn, maakond, postiindeks
	-



	3. Mis on teadusuuringu läbiviimise õiguslik alus?
Nimetage õigusakt, mis annab Teile õiguse teadusuuringut läbi viia. Ei piisa viitest IKS § 6-le. Poliitikakujundamise eesmärgil läbiviidava uuringu puhul tuua välja volitusnorm, millest nähtub, et asutus on selle valdkonna eest vastutav.  Akadeemilise uuringu korral võib see olla näiteks Teadus- ja arendustegevuse korralduse seadus või teadus- või arendusprojekti avamise otsus, leping vms.
	Haridus- ja Noorteameti (edaspidi Harno) ülesanneteks on osalemine õigusaktide väljatöötamises, nende rakendamise korraldamine ja oma pädevuse piires vastav õigusnõustamine ning õigusaktidest tulenevate õiguste teostamiseks ja kohustuste täitmiseks juhiste andmine (Põhimääruse §6 lg 2 p 1); korraldab, arendab, seirab ja analüüsib noortevaldkonna ja noorsootöö teenuseid (Põhimääruse §6 lg 2 p 7); täidab huvihariduse ja -tegevuse valdkonnaga seotud ülesandeid, sh analüüsib toetuse kasutamist ja tulemuste saavutamist (Põhimääruse §6 lg 2 p 9).

Haridus- ja Noorteamet on elluviijaks Euroopa struktuurifondide Haridus- ja noorteprogrammi tegevuses „Noortele ühiskonnas võrdsete võimaluste tagamine (KINDLUS)“, spetsiifiliselt meetmete nimekirja kohase meetme 21.4.5.1. rakenduskavaga kooskõlas oleva sekkumise (fail HTMi kodulehel) „Noorsootöö meetmed noorte tööturule sisenemise toetamiseks ja NEET-staatuses noortele tugimeetmete pakkumiseks” ja meetme 21.4.7.2. rakenduskavaga kooskõlas oleva sekkumise „Teenused riskinoortele ning laste ja noorte kodanikuühiskonda kaasamine“ tegevustes.

Lisaks sellele panustavad mõlemad meetmed HTMi Noortevaldkonna arengukava 2021–2035 strateegilise eesmärgi „KINDLUS: noorte üksi jäämist ja eemaldumist märgatakse ning ennetatakse kindlustunnet suurendava turvavõrgustiku abil“ ning eesmärgi ISE „Kvaliteetne noorsootöö (sh noorte huviharidus) on kättesaadav üle Eesti ning loob kõigile noortele võimalused mitmekülgseks arenguks, eduelamusteks, kogemuste pagasi rikastamiseks ja iseseisvumiseks” saavutamisse ning nende mõõdikute täitmisse.

Tegevuste paremaks planeerimise aluseks on noortega seotud uuringute läbiviimine, mis on vajalik materjal poliitikakujundamise protsessi toetamiseks.







	4. Mis on isikuandmete töötlemise eesmärk?
Kirjeldage uuringu eesmärke ja püstitatud hüpoteese, mille saavutamiseks on vajalik isikuandmete töötlemine. Palume siin punktis selgitada kogu uuringut, mitte ainult taotluse esemeks olevat osa (näitaks ka nõusoleku alusel toimuvat uuringu osa). Kui osa uuringust toimub nõusoleku alusel, siis palume taotlusele lisada nõusoleku vorm või selle kavand ning küsimustik või selle kavand.

Käesolev taotlus esitatakse kahe jätku-uuringute kooskõlastamiseks, mis on jätkuks 2023 Statistikaametis valminud NEET-staatuse uuringule. Jätku-uuringud plaanitakse läbi viia 2026 aastal ja 2028 aastal sama metoodika alusel. Mitmeaastane mõõde võimaldab jälgida olemasolevate ja ka planeeritavate sekkumiste edukust ning kavandada täiendavaid tegevusi. Uuringuid teostab Statistikaamet. Isikuandmeid töödeldakse uurimaks noorte NEET-olukorda sattumise ja selles püsimise mustreid. Uuringute oluline osa on erinevate riskitegurite koosmõju hindamine ning tulemuste põhjal tõenduspõhise sisendi andmine noortepoliitika, haridus- ja tööturumeetmete kujundamiseks erinevates KOVides ja asutustes (Haridus- ja Teadusministeerium, Haridus- ja Noorteamet, Sotsiaalkindlustusamet, loetelu ei ole lõplik).

Noortepoliitika paremaks sihistamiseks ja haridus- ning tööturumeetmete täpsemaks väljatöötamiseks on oluline tuvastada, millised tunnused eristavad NEET-olukorras noori nende eakaaslastest. Mõlema jätku-uuringu eesmärk on välja selgitada, millised demograafilised, hariduslikud, perekondlikud ja tööturuga seotud tegurid suurendavad noore riski sattuda NEET-olukorda ning kuidas on nende tegurite olulisus ja mõju tugevus muutunud aastate võrdluses (2023, 2026, 2028). Kumbki jätku-uuring koosneb kahest etapist – esimese etapi käigus toimub NEET-olukorras noorte tuvastamine; teise etapi käigus toimub tegurite (riskinäitajate) tuvastamine ning täpsem analüüs.

Jätku-uuringutes soovime vastuseid järgmistele uurimisküsimustele:
I. Millised noore demograafilised tunnused (sugu, vanus, kodakondsus, rahvus, emakeel,  sünniriik, põlisus) ja perekondlikud tunnused (laste olemasolu, elukoht, vanemate haridustase ja hõiveseisund ja rahvus, leibkonna suurus) on oluliselt seotud noore suurenenud riskiga sattuda NEET-olukorda?
II. Kuidas mõjutab noore haridustee (haridustase, haridustee katkestamine, eksamitulemused) ja varasem töökogemus NEET-olukorda sattumise riski?
III. Millised tegurid omavad kõige tugevamat mõju NEET-olukorda sattumisele, kui neid hinnata koos regressioonanalüüsi abil?
IV. Millised on olulised NEET-olukorra riski iseloomustavad tegurid (riskinäitajad) kohalike omavalitsuste (KOV) kaupa?
V. Kuidas on oluliste tegurite mõju ja KOVide riskinäitajad muutunud? (2026 a jätku-uuringus võrreldakse tulemusi 2023 a uuringu tulemustega; 2028 a jätku-uuringus võrreldakse tulemusi 2023 a ja 2026 a uuringute tulemustega). 

Uurimisküsimustele vastamiseks vajalik andmekoosseis on toodud Lisas 1



	5. Selgitage, miks on isikut tuvastamist võimaldavate andmete töötlemine vältimatult vajalik uuringu eesmärgi saavutamiseks.

Värske inimarengu aruanne rõhutab, et just registripõhised analüüsid võimaldavad õigesti mõista hariduslikku ebavõrdsust ja elukoha rolli noorte sotsiaalses staatuses. Seda ei ole võimalik uurida anonüümsete või üldistatud andmetega. Isikustamata andmed ei võimalda tuvastada noore NEET-olukorras olemist, ega võimalda siduda NEET-olukorda noore sotsiaalmajanduslike või hariduslike taustateguritega mille alusel sõnastada poliitikasoovitused. 
Registriandmete kasutamise vajalikkust põhjendavad asjaolud, et enamus varasemaid uuringuid on peamiselt toimunud küsitlustena. Kuna NEET-olukorra määravad nii töötamine, õppimine kui ka viibimine erinevates instutsioonides, siis olukorra analüüsimiseks tuleb siduda omavahel mitme registri andmed.
Uuringute eesmärk ei ole monitoorida üksikisikuid, vaid hinnata riskitegureid elanikkonna tasemel. 



	6. Selgitage ülekaaluka huvi olemasolu.

2025. aastal oli Eestis NEET-olukorras noori 18 900, nende osakaal oli 11,2% vastava vanusegrupi noortest; kusjuures osakaal on kõrgeim alates 2014. aastast. NEET-olukord on selgelt seotud süvenenud vaesuse, pikaajalise töötuse ja sotsiaalse tõrjutuse riskiga. Uuringute tulemused võimaldavad varajast sekkumist protsessi peatamiseks ja aitavad vähendada ühiskondlikke kulusid nii riigi kui KOV tasandil, mistõttu esineb selge ülekaalukas avalik huvi. On näidatud[footnoteRef:5], et NEET-olukorras noorte toetamisel ei saa lähtuda universaalsest „üks lahendus kõigile“ loogikast, sest tegemist on mitmekesise ja haavatava rühmaga, kelle puhul on vaja paindlikke lahendusi ning paremat arusaama noorte tegelikust olukorrast ja vajadustest. NEET-olukorras noorte toetamisel on vaja valdkondade ja ministeeriumide ülest koostööd ja noorte individuaalsetest vajadustest lähtuvat lähenemist. Uuringute tulemused võimaldaksid eelkõige KOVidel aga ka riigil teha tõenduspõhiseid otsuseid ebavõrdsuse vähendamiseks, noorte elukvaliteedi tõstmiseks ning sellega sidusalt tugevama ühiskonna loomiseks. Olulise sisendi annaksid uuringud NEET-olukorra ennetamiseks ja vastavate tegevuste planeerimiseks, sest sekkumine enne pöördumatute protsesside juurdumist on noorte olukorra parandamisel kõige suurema mõjuga. [5:  Uuring „Poliitikakujundamise vajalikud nihked NEET olukorras noortega töötamiseks“ RiTo-52.pdf] 

Ülekaalukas avalik huvi tuleneb ka vajadusest toetada terviklikku haridus-, sotsiaal- ja noortepoliitikat. Uuringutest saadava pikema perioodi (2023–2028) info alusel plaanitakse nii Haridus- ja Teadusministeeriumis, Haridus- ja Noorteametis kui Sotsiaalkindlustusametis (kus kasutatakse tulemusi noortegarantii tugisüsteemis) riiklikke sekkumisi kohandada, et tegevused jõuaksid sihistatult nende noorteni kes seda enim vajavad. Sekkumised on ette nähtud nii käesoleva (kuni 2029 a) kui ka järgmise Euroopa Sotsiaalfondi rahastusperioodi tegevuskavades. 



	7. Selgitage, kuidas tagate, et isikuandmete töötlemine ei kahjusta ülemääraselt andmesubjekti õigusi ega muuda tema kohustuste mahtu.
Vajadusel loetleda täiendavaid kaitsemeetmeid privaatsuse riive vähendamiseks.

Leiame, et jätku-uuringute raames toimuv isikuandmete töötlemine ei kujuta suurt ohtu uuringusse kaasatud isikute õigustele ja vabadustele, sest: 
· Uuringute käigus ei korjata täiendavaid isikuandmeid, kasutatakse neid mis on juba riiklikes registrites olemas. Uuringuteks vajalik andmestik on moodustatud andmetest, mis on Statistikaametis juba olemas; lisatakse vaid vaatlusaluste (NEET-olukorras) noorte põhikooli- ja lõpueksamite tulemused.
· Uuringutes töödeldavate andmete põhjal ei muudeta kuidagi andmesubjektide kohustuste mahtu.
· Uuringuks vajalikule andmetöötlusele rakendatakse aja- ning asjakohaseid turvameetmeid, sh
· andmetöötlus toimub pseudonüümitud kujul ning pseudonüümitud andmeid töötlevad volitatud töötlejana ainult Statistikaameti analüütikud, kellele ei saa teatavaks andmesubjektide nimed või isikukoodid (vt ka taotluse p 8)
· andmetöötlus toimub Statistikaameti serverites, mis vastavad kõrgetele turvanõuetele. Lisaks Statistikaametil juba olemas olevatele andmetele saadab Harno krüpteeritud kujul andmesubjektide eksamitulemused
· analüüside tulemused esitatakse Harnole uuringute raportites anonüümselt, st isikustatud kujul andmed Statistikaameti valdusest ei välju
· 2026. aasta uuringu jaoks loodud andmestik kustutatakse Statistikaameti poolt pärast Harno ja Statistikaameti vahel sõlmitava lepingu lõppu 2027 aasta IV kvartalis; 2028 aasta uuringu jaoks loodud andmestik kustutatakse 2029 aasta II kvartalis.
· Kuigi uuringutesse on hõlmatud suur hulk andmesubjekte (vt ka p 9), on Statistikaametil piisav kogemus sellistes mahtudes andmeid nõuetekohaselt töödelda. Võimalikke riske maandavad eelpoolmainitud kaitsemeetmed.

Kõike eelnevat arvesse võttes ei pea me vajalikuks eraldi andmekaitselise mõjuhinnangu koostamist.









	8. Kuidas toimub andmete edastamine isikuandmete allikalt teadusuuringu läbiviijani? Sealhulgas palume välja tuua milliseid töötlussüsteeme ja/või keskkondi (sh pilveteenus) isikuandmete (sh pseudonüümitud) töötlemiseks kasutatakse ning millises riigis[footnoteRef:6] asuvad töötlussüsteemide/pilveteenuse pakkuja serverid.  [6:  Isikuandmete edastamine on lubatud üksnes sellisesse riiki, millel on piisav andmekaitse tase (Euroopa Liidu liikmesriigid; Euroopa Majanduspiirkonna lepinguga ühinenud riigid; riigid, mille isikuandmete kaitse tase on Euroopa Komisjoni poolt hinnatud piisavaks). Kui kasutatava keskkonna server ei asu piisava andmekaitsetasemega riigis, saab isikuandmete edastamine toimuda isikuandmete kaitse üldmääruse (IKÜM) artiklite 44-50 alusel. Täiendav teave: https://www.aki.ee/isikuandmed/andmetootlejale/isikuandmete-edastamine-valisriiki. Kui kasutatava keskkonna server asub riigis, mis ei ole piisava andmekaitse tasemega, tuleb täita ka taotluse punkt 12. Edastamine tähendab ka isikuandmete hoidmist serveris. ] 


Uuringutes kasutatakse eelkõige andmeid, mis on Statistikaametil olemas, lisaks edastab Harno Statistikaametile Eksamite Infosüsteemist andmed uuringutes käsitletavate noorte põhikooli lõpueksamite ning riigieksamite tulemuste kohta. 
Statistikaametile edastatud andmed pseudonüümitakse Statistikaameti serveris. Pseudonüümitud andmeid töötleb volitatud töötlejana ainult Statistikaameti analüütik Statistikaameti serveris.
Harno saab koondandmetel põhinevad uuringuraportid. Andmed erinevatest andmebaasidest seotakse Statistikaametis uuringu ettevalmistusprotsessi käigus, need edastatakse uuringu läbiviijatele ja analüüsitakse pseudonüümitult, s.t isiku nimi või isikukood Harnole ega uuringuid läbi viivatele Statistikaameti töötajatele kättesaadav ei ole.



	9. Loetlege isikute kategooriad, kelle andmeid töödeldakse ning valimi suurus.
Inimeste rühmad, keda uurida kavatsetakse ning kui palju neid on.

Andmetöötluse saab jagada kaheks etapiks: 
1)	NEET-olukorras noorte tuvastamine kõigi noorte hulgast 
2)	tegurite (riskinäitajate) tuvastamine ja täpsem analüüs NEET-olukorras noorte andmetel

NEET-olukorras noorte tuvastamine on oluliselt andmemahukam etapp võrreldes noorte (nii NEET kui mitte-NEET) analüüsiga. 

Valim on kõik 15–26-aastased noored ja nende vanemad. Tegu on üldkogumiga. 01.01.2026. aasta seisuga oli Eestis 15-26-aastaseid noori 177 364, 01.01.2025. aasta seisuga 173141 ning 01.01.2024. aasta seisuga 168 886. Kõiki noori on tarvis analüüsida selleks, et tuvastada nende hulgast NEET-olukorras noored. Analüüsis võrreldakse mitte NEET-olukorras noori NEET-olukorras noortega. Lisas 1 on markeeritud millised andmestikud on vajalikud NEET-olukorras noorte tuvastamiseks (etapp 1) ja millised sellele järgnevaks tegurite analüüsiks (etapp 2).

Kuna 2023. aasta analüüsis oli NEET-olukorra kujunemise üheks uuritavaks põhjuseks see, kas tegu on noore emaga, kes pole enne laste saamist töötanud, siis on vajalik lisada andmetesse info nende laste sünnikuupäeva kohta selleks, et teada saada, kui vanalt noor esimese lapse sai. 

2025. aasta 1. jaanuari seisuga oli Eestis umbes 2600 15-24-aastast vähemalt ühe lapse sünnitanud noort. Lapsi oli 15-24-aastastel kokku 01.01.2025 seisuga üle 3300. Arvestades, et noorte emade osakaal kogu vanusgrupist oli 01.01.2025 seisuga 1,8%, saame öelda, et nende arv, kelle laste kohta tuleks täiendavat infot vaadata, on vähemalt 3100. Üldkogumi suurus Statistikaameti avaliku andmebaasi andmetel on välja toodud tabelis 1.

Tabel 1. Üldkogumi suurus 2026. aasta analüüsis

	 
	01.01.2024
	01.01.2025
	01.01.2026

	15-26-aastaseid noori
	168886
	173141
	177364

	Lapsevanemaid minimaalselt
	168886
	173141
	177364

	Lapsevanemaid maksimaalselt
	337772
	346282
	354728

	Noori emasid 15-24-aastaste vanusgrupis
	 
	3024
	

	Lapsi 15-24-aastastel noortel emadel
	 
	3766
	




	9.1. Tooge välja periood, mille kohta isikuandmete päring tehakse.

2026 aasta uuring viiakse läbi andmetega, mis päritakse perioodist 2024-2026.
2028 aasta uuring viiakse läbi andmetega, mis päritakse perioodist 2026-2028.

Rahvastikuregistri info võetakse kvartalile järgneva 1. jaanuari seisuga. 

NEET-olukorra defineerimiseks kasutatakse vaatlusaluste aastate neljanda kvartali andmeid, mõnede detailide väljaselgitamiseks (näiteks et NEET-olukord 4. kvartalis ei ole juhuslik; äriühingutes osalenud isikute töötamine), on vaja infot vaadata vaatlusaluse aasta jooksul ning vaatlusalusele perioodile järgneva perioodi algul.

Noore esimese töökogemuse alguse kindlakstegemiseks on vaja vaatlusaluste noorte andmete juurde pärida TÖRist esimene teadaolev töötamise kuupäev, kuid selle jaoks ei ole praegu, enne andmete reaalset töötlemist, võimalik öelda, mis ajani see tagasi võib ulatuda, kuna selle välja selgitamine tähendab andmete sidumist ja isikuandmete töötlemist, mille jaoks luba taotletakse käesoleva taotlusega.

	9.2. Loetlege töödeldavate isikuandmete koosseis.
Tuua detailselt välja, milliseid isikuandmeid töödeldakse (nt ees- ja perenimi, isikukood, e-posti aadress jne) ning põhjendus, miks just neid andmeid on uuringu eesmärgi täitmiseks vaja. Vajadusel esitada taotluse lisana (nt tabelina).

Erinevatest andmestikest pärit isikuandmed seotakse pseudonümiseeritud isikukoodi kaudu. Pseudonüümitud andmete koosseis ning vastavus uuringuetappidele- ja küsimustele on toodud Lisas 1.

	9.3. Loetlege isikuandmete allikad.
Nimetage konkreetsed isikuandmete allikad (nt registrid, küsitluslehed jne), kust isikuandmeid saadakse. 

Rahvastiku statistiline register (RSR)
EUROMOD’i andmestik

Eesti Maksu- ja Tolliameti andmestikud:
· Töötamise register (TÖR)
· TSD Lisa 1 A ja TSD Lisa 2 a
· INF1
· FIDEK E-VORM (Residendist füüsilise isiku ettevõtlusest saadud tulu (vorm E))
· FIDEK vorm A osad 8.1 ja 8.8 
· Ettevõtluskonto info
Äriregister: 
· Ettevõtete majandusliku profiili andmed
· Ettevõtluse rollid

Siseministeerium
Kaitseministeerium
Töötuna ja tööotsijana arvel olevate isikute ning tööturuteenuste osutamise register (EMPIS)
Töövõime hindamise ja töövõimetoetuse andmekogu (TETRIS)
Sotsiaalteenuste ja -toetuste andmeregister (STAR)
Sotsiaalkaitse infosüsteem (SKAIS)
Eesti hariduse infosüsteem (EHIS)
Eksamite infosüsteem (EIS)
Kinnipeetavate, vahistatute, arestialuste ja kriminaalhooldusaluste andmekogu (KIR)
Kaitseväekohuslaste register (KVKR)
Aadressiandmete süsteem (ADS)
Riiklik rahvusvahelise kaitse andmise register (RAKS)

Andmeallikate valikut on põhjendatud punktis 5

	9.4. Kas andmeandjatega (andmekogu vastutava töötlejaga) on konsulteeritud ning nad on valmis väljastama uuringu eesmärgi saavutamiseks vajalikud andmed?

Uuringutes kasutatakse valdavalt registriandmeid, mis on varem kogutud riikliku statistika otstarbel. Lisaks edastab Harno Statistikaametile andmed põhikooli lõpueksamite ning riigieksamite tulemuste kohta, Harno-poolne nõusolek on selleks olemas.



	10. Kas kogutud andmed pseudonümiseeritakse või anonümiseeritakse? Mis etapis seda tehakse? Kes viib läbi pseudonümiseerimise või anonümiseerimise (vastutav töötleja, volitatud töötleja, andmeandja vms)? 
Kui andmeid ei pseudonümiseerita, siis selgitada, miks seda ei tehta. 

Nii Statistikaameti valduses juba olevad andmed kui andmed, mille Harno edastab Statistikaametile jätku-uuringute jaoks, pseudonümiseeritakse Statistikaametisse saabumisel vastavas Statistikaameti osakonnas. Pseudonüümid genereeritakse andmestikus isikukoodide põhjal. Pseudonüümimiseks kasutatakse koodivõtit, mis tugineb Statistikaameti metoodikal ja mida teistele osapooltele kättesaadavaks ei tehta. Kuivõrd tegemist on Statistikaametis kasutusel oleva pseudonüümimise metoodikaga, säilitab Statistikaamet koodivõtit tähtajatult. Harnole edastatakse ainult andmete analüüsile tuginevad uuringuraportid üldistatult.

	10.1. Loetlege pseudonümiseeritud andmete koosseis
Selleks, et leida, kas isik on NEET-olukorras, tuleb tema puhul välistada kõik aktiivsuse vormid. Selleks kasutatakse sama metoodikat ja sama andmekoosseisu, kui kasutati 2023. aastal valminud analüüsis.

Vajalik andmekoosseis registrite ja tunnuste lõikes ning vastavus uuringuetappidele – ja küsimustele on välja toodud Lisas 1.

	10.2. Kirjeldage pseudonümiseerimise protsessi ja vahendeid. 
Kui kasutatakse koodivõtit, siis tuua välja, kes koodivõtit säilitab ja kui kaua säilitab. 

Andmed pseudonüümitakse kasutades Statistikaameti üldist koodivõtit. Võtit säilitatakse tähtajatult vastavas statistikaameti osakonnas.

	10.3. Tooge välja pseudonümiseeritud andmete säilitamise aeg ja põhjendus. 
Kui andmeid ei pseudonümiseerita, siis tuua välja andmete kustutamise tähtaeg. 
Vähemalt kvartali ja aasta täpsusega. 

2026 uuringu jaoks moodustatud erinevate registrite andmetest koosnev ühendandmestik kustutatakse pärast uuringu valmimist 4. kvartalis 2027.
2028 uuringu jaoks moodustatud erinevate registrite andmetest koosnev ühendandmestik kustutatakse pärast uuringu valmimist 2. kvartalis 2029.






	11. Kas andmesubjekti teavitatakse isikuandmete töötlemisest?
Jah/ei
	JAH

	11.1. Kui vastasite ei, siis palun põhjendage[footnoteRef:7] [7:  Isikuandmete töötlemisest teavitamise kohustus tuleneb IKÜM-st, teavitamata jätmine on põhjendatud väga erandlikel juhtudel. ] 

	-

	11.2. Kui vastasite jah, siis kirjeldage, kuidas teavitatakse. 
	Teade uuringute alustamise kohta avaldatakse Harno kodulehel uudiste alamlehel ja uuringute alamlehel vastavalt mõlema jätku-uuringu eel.
Otsing | Haridus- ja Noorteamet
Noorteseire | Haridus- ja Noorteamet

	11.3. Kust on leitavad andmekaitsetingimused[footnoteRef:8]? [8:  IKÜM-i kohaselt tuleb andmesubjektile esitada isikuandmete töötlemise kohta teave ehk nn andmekaitsetingimused, mis peavad vastama IKÜM art 12 – 14 sätestatule. ] 

	Isikuandmete töötlemine Harnos | Haridus- ja Noorteamet
Andmekaitse | Statistikaamet


	12. Kas isikuandmeid edastatakse kolmandatesse riikidesse[footnoteRef:9] [9: Isikuandmete edastamine on lubatud üksnes sellisesse riiki, millel on piisav andmekaitse tase (Euroopa Liidu liikmesriigid; Euroopa Majanduspiirkonna lepinguga ühinenud riigid; riigid, mille isikuandmete kaitse tase on Euroopa Komisjoni poolt hinnatud piisavaks). Isikuandmete nn kolmandatesse riikidesse edastamine toimub IKÜM artiklite 44-50 alusel. Täiendav teave: https://www.aki.ee/isikuandmed/andmetootlejale/isikuandmete-edastamine-valisriiki.  ] 

Jah/ei. Kui vastate küsimusele jah, siis täita ka järgnevad lahtrid. 
	EI

	12.1. Loetlege riigid, kuhu isikuandmeid edastatakse.
	-

	12.2. Milliseid lisakaitsemeetmeid kasutatakse?
	-




Kinnitan, et taotluses esitatud andmed vastavad tegelikkusele.


Tauno Tuisk
peadirektori ülesannetes                                                                                                                       
(allkirjastaja ees- ja perenimi)[footnoteRef:10]								(kuupäev digiallkirjas) [10:  Taotluse saab allkirjastada vaid isik, kellel on vastava asutuse/ettevõtte esindusõigus või teda on volitatud taotlust esitama. Kui allkirjastaja on volitatud taotlust esitama, siis esitada volitust tõendav dokument (volikiri, leping vms). ] 

